****

**القسم : اللغة العربية**

**الكلية : التربية/شقلاوة**

**الجامعة : صلاح الدين**

**المادة : المهارات الاكاديمية**

**كراسة المادة – (السنة 1) الكورس الاول**

**اسم التدريسي : م. نهلە حسین طه**

**السنة الدراسية: 2021-2022**

**كۆرسی دیبەیتی ئەکادیمی و بیرکردنەوەی ڕەخنەگرانە بۆ ساڵی 2018/2019**

3 كاتژمێر لە هەفتەیەكدا

**ئیمەیڵ: nahla.taha@su.edu.krd**

**كاتژمێرەكان/ یەكەكان:** 3 كاتژمێر × 18 هەفتە = 54 كاتژمێر

**یەكەكانی بابەتەكە:** 3 كاتژمێر لە هەفتەیەكدا (1كاتژمێر تیۆری +2كاتژمێر پراكتیكی) بۆ گوتنەوەی ئەم بابەتە تەرخانكراوە. كە دەكاتە (4)چوار یەكە لەسيستمى ساڵانەی خوێندندا.

**ناوەڕۆكی بابەتەكە:** ئەم بابەتە بۆ گەشەپێدانی توانا و شارەزایی قوتابیان لە پەیوەندی و گفتوگۆ و ئارگیومێنتەیشن و دیبەیتی ئەكادیمی ئامادەكراوە. بابەتەكانی ئەم بابەتە ڕاهێنانێكە بۆ چۆنیەتی بەكارهێنانی سەرچاوەكان بۆ دەستخستنی زانست، بۆ وروژاندنی پرسیارە ئەكادیمیەكان و وەڵامدانەوەی پرسیارەكان بە تێرو تەسەلی. هەروەها ڕاهێنانێكە لە بابەتەكانی بیركردنەوەی ڕەخنەگرانە و ڕێزگرتن لە بیروڕای بەرامبەر و چۆنیەتی ئەنجامدانی گفتوگۆی ئەكادیمی و دروستكردنى پۆستەری ئەكادیمی لەسەر ڕاپۆرتێك كە قوتابیان خۆیای ئامادەی دەكەن.

لەم بابەتەدا، قوتابیان فێری ئەوە دەكرێن كە چۆن پرسیار بهەژێنن و بە شێوەیەكی لۆجیكی و ڕەخنەگرانە دەقە زانستییەكان شرۆڤە بكەن. ڕێبەریدەكرێن لە چۆنیەتی لێكدانەوەی ڕەخنەگرانە بۆ ئەو بابەتانەی كە دەیانخوێننەوە، هەروەها ڕاهێنانیان پێدەكرێ بە مەبەستی گەشەپێدانی تواناكانیان لە ڕێگەی نوسینەوەی تێڕوانینەكانیان لە هەمبەر بابەتی خوێندراو و پرۆسەی فێربوونیان.

سەرەڕای ئەمانەش، قوتابیان فێردەكرێن كە بە شێوەیەكی ئەكادیمییانە سەیری كێشەكان بكەن و پێشنیازی گونجاو و زانستی بۆ چارەسەركردنیان بخەنە ڕوو. جگە لەمانەش چەند وانەیەك تەرخان دەكرێت بۆ بابەتی (تەندروستی و سەلامەتی) بۆ ئەوەی قوتابییان ڕابهێنرێن لەسەر هۆشیاری تەندروستی سەبارەت بە بەكارهێنانی تاقیگەزانستییەكان و ئاگاداربوون و چۆنییەتی خۆپاراستن لە مەترسییە تەندروستییەكانی كافتریا و بەكارهێنانی كتێبخانە و هۆڵەكانی خوێندن. هەروەها بایەخدان بە ئیتیكی دیبەیت كردن و بەڕێوەبەردنی كات.

**ئامانجەكانی بابەتەكە و دەستكەوتەكانی فێربوون:**

**أ. ئامانجەكان:**

1- بەهێزكردنی بیركردنەوەی ڕەخنەگرانە و دەربرینی لۆجیكییانە

2- ڕێزگرتن لەو جیاوازییانەی كە لە پەیوەندییە كۆمەڵایەتییەكانی كۆمەڵگە جیاوازەكاندا هەیە.

3- گەشەپێدانی بیركردنەوەی ڕەخنەگرانە و متمانە بەخۆبوون لە دەربڕین و گوزارشت كردندا.

**ب. دەستكەوتەكانی فێربوون:**

قوتابیان دەتوانن ئەمانەی خوارەوە بكەن:

1. بەگەڕخستنی لێهاتوویان لە دیبه‌یت و بەهێزكردنی تواناكانیان بۆ دەربڕینی بیروڕای مانادار و زیرەكانە لە كۆمەڵگەدا.

2. بەكارهێنانی سەرچاوەی متمانەپێكراو بۆ كۆكردنەوەی بەڵگە بە شێوەیەكی چالاك و ڕەخنەگرانە.

3. نیشاندانی توانا و كارامەیی دیبه‌یت و دانوستانی ئاشتیخوازانە لەگەڵ ئەوانی تردا.

4. ئامادەكردن و ئەنجامدانی گفتوگۆی لۆجیكی كە سوودی بۆ كۆمەڵگە هەیە.

5. دەستنیشانكردن و شرۆڤەكردنی ئەو كێشانەی كە لە كۆمەڵگەدا تازە سەریان هەڵداوە، هەروەها سەیركردنی خود وەك بریكارێكی چالاك بۆ چارەسەركردنیان.

6. نیشاندانی كراوەیی لە بەرامبەر بیروڕا جیاوازەكان و ئامادەیی بۆ گۆڕانكاری لەبیروڕای خۆیدا.

7. نیشاندانی مەریفە لە ناوەندەكانی فێربووندا بە بەكارهێنانی تەكنەلۆجیا بۆ سوودی گشتی.

**لە كۆتایی ئەم بابەتەدا پێشبینی دەكرێ قوتابیان بتوانن:**

زانیاری كۆبكەنەوە، شیبكەنەوە، ڕەخنەی لێبگرن، هەڵیبسەنگێنن، هەروەها ئەو بابەتانەی دەستنیشان بكەن كە سودیان دەبێ بۆ لێكۆڵینەوەكانیان. پێشبینی دەكرێ قوتابیان بە میتۆدی بیركردنەوەی ڕەخنەگرانە بخوێننەوە و بنوسن، هەروەها ڕێزی بیروڕای جیاواز بگرن. هەروەها پێشبینی دەكرێ كە بتوانن ڕاپۆرتی ئەكادیمی بنوسن، دیبەت ئەنجامبدەن، گفتوگۆ بكەن، لەیەكتری تێبگەن و پۆستەر دروستەر بكەن.

هەروەها لە رێگەی تێگەیشتن لە بابەتی(تەندروستی و سەلامەتی) قوتابی فێردەبێت چۆن ئاگاداری تەندروستی خۆی بێت لەكاتی بەكارهێنانی تاقیگەزانستییەكان و چۆنییەتی خۆپاراستن لە مەترسییە تەندروستییەكانی نەخۆشییە گوازراوەكان.

**قوتابی ئازیز:** فەلسەفەی ئەم بابەتە بریتییە لە ئەوەی كە فێربوون پڕۆسەیەكی كۆمەڵایەتییە و جگە لەوەی كە زانیاری دەگوازرێتەوە، هەروەها دەشێ بەرهەم بهێنرێ. بۆیە، تۆ خاوەنی ڕۆڵێك و بەرپرسیاریەتییەكی گەورەی لەم پڕۆسەیەدا.

هەموو قوتابییەك پێویستە ئاگاداربێ كە خۆی بە دوور بگرێ لە بردنی بیرۆكەی بەرامبەر و فێڵ كردن، بە بەكارهێنانی بیروڕای كەسێكیتر وەك ئەوەی هی خۆی بێ، جا لە نوسین بێ یاخود لە قسەكردندا. بۆیە دەبێ ئاماژە بە هەموو ئەو سەرچاوانە بدرێ كە بەكارهێنراون لە پێرست و لە كاتی قسەكردندا.

**میتۆد و چالاكیەكانی قوتابیان:**

ئەم بابەتە میتۆدێك بە كاردەهێنێ كە ناسراوە بە"فێرخواز چەقی فێربوونە". بە هۆی ئەم میتۆدەوە قوتابیان دەتوانن ئەوەی دەیخوێننەوە و لێیدەكۆڵنەوە بە بارودۆخی خۆیان ببەستنەوە، بۆیە قوتابیان هاندەدرێن كە بەشداربن لە پڕۆسەكانی فێربوون و فێركردن (خۆیان بەرپرسی فێربوونی خۆیانن(.

 دەبێ پۆل ناوەندێكی یارمەتیدەر و چالاك بێ بۆ ئەنجامدانی دیبەیتی ئەكادیمی. لە سەرەتای وەرزدا زانیاری سەبارەت بە ئاكارەكانی پەیوەندی و گفتوگۆ و نوسینی ڕاپۆرت و توانستی تر و بابەتی تری پێویست لەلایەن وانەبێژەوە پێشكەش دەكرێ بە مەبەستی یارمەتیدانی قوتابیان لە خۆ ئامادەكردن بۆ ئەنجامدانی ئەركەكانی بابەتەكە بەپراكتیكی.

**لە گوتنەوەی ئەم بابەتەدا ئەم ڕێگانە بەكاردێ**:

**١. وانە (موحازه‌ره‌)**

وانەبێژان دەتوانن ئەم شێوازی فێرکردنە لە چەند هەفتەیەکی دیاریکراودا بەکاربێنن بۆ ناساندن و شیکردنەوەی بابەته‌ تیۆریكان. باشتر وایە سوود لە ڤیدیۆ و پرێزنتەیشن وەربگیرێ بۆ پێکانی ئامانجی وانەکە.

**٢. وتوێژ**

وانەبێژان دەتوانن ئەم شێوازی فێرکردنە لە چەند هەفتەیەکی دیاریکراودا بەکاربێنن بۆ چالاک کردنی بیرکردنەوەی ڕەخنەگرانە و پەرەپێدانی بیروڕای قوتابیان لە پۆلدا بە پشتبەستن بە کۆمەڵە ستانداردێکی دیاریکراو. دەشێ ئەم جۆرە وتوێژانە لە ڕێگەی بونیادی قسەکردن هەروەها/یاخود گێڕانەوەی چیڕۆکی سادەی ناسراو دەبێ، لەگەڵ پێشنیازکردنی بیرۆکە و یارمەتیدانی قوتابیان. دواتر بابەتە گفتۆگۆ هەڵگرەکان دەستنیشان دەکرێن، بۆ نمونە کێشەی ڕێکارییەکانی بەش یاخود کێشە کۆمەڵایەتی و کلتورییە هەنوکەیەکان.

**٣. کارکردن بە کۆمەڵ**

لە ڕێگەی ئەم جۆرە شێوازی فێرکردنەوە قوتابیان فێردەبن کە چۆن چالاکیەک یاخود ئەرکێک بە کۆمەڵ بە ئەنجام بگەیەنن. ئەم شێوازە پشت بە چەند خاڵێک دەبەستێ، کە بریتین لە: کارامەیی لە ڕابەرایەتی کردن، ڕێکخستنی کات، دابەشکردنی ئەرکەکان، کۆکردنەوەی زانیاری و گەیاندنی، هەروەها قبوڵکردنی بیروڕای بەرامبەر.

مەبەست لەم ڕێگەیە بریتییە لە دابەشكردنی قوتابیان بەسەر گروپی بچووک (بە گشتی ٣ کەس) بۆ مامەڵەکردن و کارلەیەکتری کردن (تفاعل) بە مەبەستی پێکانی ئامانجێک.

**٤. چالاکی کرداری**

هه‌موو بابه‌ته‌ تیۆریكان به‌ كرداری ئه‌نجام ده‌درێ. لەم میتۆدەدا وانەبێژ دەتوانێ سود لەمانەی خوارەوە وەربگرێ:

ا- مایکرۆسۆفت وێرد (فۆنت، پەراوێز، بەرگی ڕاپۆرت، سەرچاوەکان، سەرجەمی وشەکان)

ب- مایکرۆسۆفت پاوەرپۆینت (دیزاینی پۆستەر، پرێزنتەشن)

ت- کۆکردنەوەی زانیاری (توانای ڕاپرسی و چاوپێکەوتن)

ج- هەر جۆرە چالاکی و کردارێکی دیکە لەلایەن قوتابییەوە وه‌كو پۆسته‌ر كردن و راپۆرت نووسین و دیبه‌یت كردن و سیمینار.

**٥. ئەنجامدانی ئەرك و پڕۆژە**

ئەمانە کاتێك بەکاردێن کە ئەرك و پڕۆژەی وەك نوسینی ڕاپۆرت و دروستکردنی پۆستەر بە قوتابیان دەدرێ.

**٦. چارەسەری کێشە**

سود لەمە وەردەگیرێ کاتێك کە ئارگومێنتێك گەڵاڵە دەبێ، یاخود کە کاری بە کۆمەڵ ئەنجامدەدرێ بۆ چارەسەرکردنی کێشەیەك.

**٧. فێربوونی کرداری**

بەهۆی ئەم میتۆدەوە، قوتابیان دەتوانن بابەتە تیۆرییەکان بەرجەستە بکەن.

**٨. هەڵسەنگاندی خود و پێداچوونەی هاوەڵان**

قوتابیان هەڵسەنگاندن بۆ کارەکانی یەکدی دەکەن و فیدباك بە یەکتری دەدەن.

**ئەم چوار چالاكیانەی خوارەوە لە بابەتەكەدا داواكراون:**

1. **گفتوگۆی هەمەلایەن و بیركردنه‌وه‌ی ڕه‌خنه‌گرانه‌ و بابه‌تی تیۆری:**

 قوتابیان و مامۆستا وتوێژی بابەتێكی هەڵبژێردراو دەكەن و بیروڕاكانیان دەگۆڕنەوە. قوتابیان پوختەیەك سەبارەت بە خاڵە سەرەكییەكانی دەقێك یاخود فیلمێك دەخەنە ڕوو، پاشان ئەم خاڵانە تاوتوێ و وتوێژ دەكەن. پرسیاری ڕەخنەگرانە دەوروژێنن و بە شێوەیەكی زانستیانە وەڵامیان دەدەنەوە. چالاكانە لە گروپەكانی خۆیان كاردەكەن. لە هەمبەر بیرکردنەوەی ڕەخنەگرانە و تاوتوێی بابەتی هەمەلایەنە قوتابیان ڕۆژانە لە پۆل ڕا‌هێنانیان پێدەکرێ. هه‌روه‌ها وانەبێژ لە ڕێگەی كویزێك هەڵسەنگاندن بۆ تێگەیشتنی قوتابی بۆ بابەتە تیۆرێكان دەکات.

**2. نوسینی ڕاپۆرت و ئەنجامدانی سیمینار:**

 قوتابیان بابەتێكی گفتوگۆ هەڵگر هەڵدەبژێن بۆ نوسینی ڕاپۆرتەكانیان. 3 قوتابی لە یەك گروپدا كاردەكەن. گروپێكی تر هەمان بابەت هەڵدەبژێرن و دەبنە لایەنی بەرامبەر(دژ). قوتابيان دەستدەكەن بە پوختەكردن و داڕشتنەوەی دەقی تر لە نوسینی پێشەكی و بابەتە سەرەكیەكان و ئەنجامدا, ئاماژە بە سەرچاوەكان دەكەن، لە ناوەڕۆكی نوسینەكەیان، هەروەها لە كۆتای لە لیستی سەرچاوەكان. قوتابيان دەتوانن ئینتەرنێت، گۆڤار، چاو پێكەوتن و كتێب وەك سەرچاوە بەكار بهێنن. گفتوگۆی لۆجیكی بەكاردەهێنن و بەڵگە بۆ قسەكانیان دەهێننەوە. ئەم ڕاپۆرتانە بە نمرە هەڵدەسەنگێندرێن و فیدباكی گونجاو بە قوتابیان دەدرێت.

بۆ نوسینی راپۆرتەكانیان قوتابیان دەتوانن بە گروپ كار بكەن. ئەركەكان لە نێوان خۆیان دابەش بكەن و بەشێوەیەكی ڕیك و پێك دوای وانەكان كۆببنەوە بۆ تاوتوێكردنی بابەتەكە و دەربڕینی ڕەخنە و پێشنیازەكانیان. خشتەیەك بۆ دابەشكردنی ئەركەكان و كاتەكان دروست دەكەن. كاتی گونجاو تەرخان بكەن بۆ پێداچوونەوەی لەگەڵ هاوپۆلەكانی و پێدانی فیدبك سەبارەت بە پێشەكی، ناوەڕۆك و ئەنجامەكانی ڕاپۆرتەكە.

بەشی دووەمی ئەم چالاکییە بریتییە لە پێشکەشکردنی سیمینارێك سەبارەت بەو ڕاپۆرتانەی کە بە گروپ ئامادەییان کردبوون. هەر گروپێك پرێزنتەیشنێکی ٥ خولەكی پێشکەش دەکات. فۆڕمی هەڵسەنگاندن بۆ هەموو چالاکییەکان ئامادەکراوە.

**3. پۆستەر:** دەبێ قوتابیان پۆستەری بۆنە و پۆستەری ئەكادیمی ئامادەبكەن. پۆستەری ئەكادیمی سەبارەت بەو ڕاپۆرتە گفتوگۆ هەڵگرەیە كە قوتابیان نوسیویانە. هەنگاوەكانی ئامادەكردنی هەر دوو جۆرەكانی پۆستەر لەگەڵ ئەم كۆرسبوكە هاوپێچ كراوە لەسەرچاوەكانی بابەتەكە. دواتر قوتابییان بەشداری کۆنفرانسی پۆستەر لە سەر ئاستی بەش و کۆلێژ و زانکۆ دەکەن.

**4. دیبەیت و گفتوگۆی ئەكادیمی:** ئەو گروپانەی كە هەمان بابەت هەڵدەبژێرن كە دوو گروپی بەرامبەرن بە ئاراستەی جیاواز، لەگەڵ یەكتر لە گروپێكی گەورەتر كاردەكەن، ڕێكخەرێك سەرپەرشتیان دەكات. (بەمەرجێك ئەو قوتابییەی ئەركی ڕێكخەری دیبەتی پێ دەسپێردرێت لە گروپەكانیتر بێت)

قوتابیان بەیەكەوە كار دەكەن بۆ ڕیكخستنی بیروڕاكانیان و هێنانەوەی بەڵگە بۆ قایلكردنی ئامادەبووان (قوتابيانى ناوپۆل) و وەڵامدانەوەی پرسیارەكانیان. لەم دیبەیتەدا قوتابیان هاندەدرێن كە ڕێز لەبیروڕا جیاوازەكانی یەكتری بگرن.

زۆرینەی دیبەیتەكانی سەر تەلەفزیۆن نمونەی باش نین، بۆیە ڕێگە پێنەدراوە. گرنگە ڕەخنە ئاراستەی بۆچوونەكان بكرێ نەوەك كەسەكان واتە (جیاكردنەوەی بكەر لە كار)، ئامانج لە دیبەیت كردن بردنەوە و سەپاندنی بیروڕایەكی دیاریكراو نییە، بەڵكو باوەڕپێهێنانی بەرامبەرە بە زۆرترین بەڵگەو پاساوی لۆجیكییانە.

**شێوازی ئامادەبوون لەوانەكان**

پێویستە قوتابی لە هەموو وانەكانی ئەم بابەتەدا لەكاتی دیاریكراوی خۆیدا ئامادەبێت، مۆڵەت نادرێ بەقوتابی لەلایەن مامۆستاوە چونكە قوتابیان ڕۆژانە بەپێی ڕیساكان هەڵسەنگاندیان بۆ دەكرێ. هەر قوتابییەك زياتر لە 10%ی كاتژمێرەكانی ساڵی خوێندن ئامادە نەبوو, ئەوا بۆ ئەو ساڵە بەكەوتوو هەژمار دەكرێت لەم بابەتەدا. یاخود ئەگەر قوتابييەك 3جار دواكەوت لە كاتی دیاریكراوی وانەكەدا ئەوا دواكەوتنی سێیەم جاری قوتابييەكە بە نەهاتوو هەژماردەكرێت بۆی، لەمكاتەدا مامۆستا بەرپرسیار نییە لە دووبارە ڕوونكردنەوەی بابەتەكە بۆ قوتابییە نەهاتووەكان.

ئەم ڕێگا نوێیەی هەڵسەنگاندن وا لە قوتابی دەكا پاڵنەری بۆ خوێندن و فێربوون زیاتر بێت نەك تەنها بە مەبەستی دەرچوون لە وانەكان ئامادەبێت. واتە جەخت كردنەوە لەسەر **میتۆدی فێركردنی ئازاد** (Pedagogy Of Freedom) لەبری كەڵك وەرگرتن لە **میتۆدی فێركردنی بانكی** (Pedagogy Banking Model) و ئەزبەركردنی زانیاری.

**خشتەی کۆرسی گفتوگۆی ئەکادیمی و بیرکردنەوەی ڕەخنەگرانە**

|  |  |  |  |
| --- | --- | --- | --- |
| **هەفتە** | **چالاکی** | **شێوازی فێرکردن** | **سەرچاوەكان** |
| **به‌شی تیۆری** |
| ١ | - ئاشنابوون به‌ ژینگه‌ی خوێندنی زانكۆیی- پیاداچوونەوەیەک بە سیلەبەس (پرۆگرامی خوێندن)- دەسپێکێک بۆ شێوازی بیركردنەوە و چۆنییەتی تێگەیشتن و دەربڕین  | - وانە (موحازەرە)-گروپ | **YouTube Videos:**<https://www4.uwm.edu/cuts/bench/commun.htm>. - Moore, N. B. and Parker, R. 2004. Critical Thinking- 7th ed. McGrow-Hill. Newyork.- Morrow, D. R. and Weston, A. 2011. A Workbook for Arguments. A Complete Course in Critical Thinking. Hackett Publishing Company, Inc. Indianapolis. |
| ٢ |  - پێشەکییەک سەبارەت بە نووسینی ڕاپۆرت به‌گروپ (کۆکردنەوەی زانیاری، پێکهاتەی ڕاپۆرتەکە، گەڕانەوە بۆ سەرچاوەکان)- توانای تۆماركردنی تێبینی و ئاماژەکردن بە سەرچاوەکان و - ئاشناکردنی قوتابی بە کتێبخانە- دەستخستنی زانیاری و خۆبه‌دوورگرتن له‌ دزی زانستی | - وانە (موحازەرە)- گفتوگۆكردنی ناوپۆل | -Berg, B. L., 2001. Qualitative Research Methods for the Social Sciences. 4th ed. Boston: Allyn & Bacon.- Adams, J., Khan, Hafiz T. A., Raeside, R. and White, D., 2007. Research Methods for Graduate Business and Social Science Students. New Delhi: Business books from SAGE-Referencing (Harvard Style)The University of Western Australia (2015) Harvard Citation Style, [Online], Available: <http://www.cqu.edu.au/edserv/undegrad/clc/content/resources.htm> [24 Sep 2015]Site This for Me (Online Citation Generator): <https://www.citethisforme.com/harvard>- Avoid Plagiarism- Paraphrasing, Summarizing and QuotationsBelmihoub, K. (2014) Purdue Online Writing Lab. Paraphrase and Summary Exercises, [Online], Available: <https://owl.english.purdue.edu/exercises/32/41> [May 29, 2014]Online Learning Center (2015) College Writing Skills with Reading 6th ed. Summarizing and Paraphrasing, [Online], Available: <http://highered.mheducation.com/sites/dl/free/0072996277/161503/summarizing.html> [2015]<http://www.kent.ac.uk/careers/sk/time.htm#Goals><https://education.exeter.ac.uk/dll/studyskills/harvard_referencing.htm><http://library.bcu.ac.uk/learner/writingguides/> |
| ٣ | -كارگێڕی كات و سەلامەتی تەندروستی | - وانە (موحازەرە)- چالاكی كرداری | Time management is available at:Anon (2013) Inspirational Video - "The Value of Time" [Online] Available at:<https://www.youtube.com/watch?v=Ue8RSDMZVOQ>-Angela Tank, Bridgette Lynch; and Brad Hokanson (2014) 'Time and project management series' [Online] Available at: <http://www.studygs.net/schedule/index.htm>-RUP (20150) 'Time management skills’, [Online] Available at: <http://www.roselandsd.org/RUP/3842-Time-Management-Skills.html>سەلامەتی تەندروستی: سوود له‌م لینكه‌ وه‌ربگرن كه‌ به‌ زمانی كوردییه‌.<https://drive.google.com/open?id=0B001vh2qI_8QZjF3UkhoUTk0akE> (CD) ئامادەكراو لە هۆبەی تەندروستی و سەلامەتی زانكۆی سەڵاحەدین.لەباسكردنی بابەتی سەلامەتی و تەندروستی بەجۆرێك بێ كەپەیوەندی بە بواری خوێندنەوە هەبێ(بۆ بەشە زانستییەكان فۆكۆس لەسەر خۆپاراستن لە مەترسییەكانی تاقیگە زانستییەكان) و (بۆ بەشە مرۆڤایەتییەكان فۆكۆس لەسەر لایەنە تەندروستییەكانی بەكارهێنانی كتێبخانە و كافتریا و خواردنگەكان) بكرێت. |
| 4 | - كارامه‌یی پێشكه‌شكردنی سیمینار ده‌رباره‌ی ڕاپۆرته‌كه‌ (په‌بڵیك سپیكینگ)- مەشقی گفتوگۆی لەسەرخۆ لە گروپی بچووکدا،٣-٥ خولەک - دەشێ پاوەرپۆینت بەکاربێ | - وانە (موحازەرە)- گفتوگۆكردنی ناوپۆل | - Crick, N. 2014. Rhetorical Public Speaking- 2nd ed. Pearson Education, Inc. Louisiana.<https://support.office.com/en-us/article/Create-your-first-PowerPoint-2013-presentation-42229250-6c66-44cd-adf8-2f5802c63f74>public speaking and body language in the following videos:<https://www.youtube.com/watch?v=5U-ecOk0gWA><https://www.youtube.com/watch?v=f9xwP6V-0vQ&NR=1><https://www.youtube.com/watch?v=KVfd6wz_lVA><https://www.youtube.com/watch?v=w82a1FT5o88><https://www.youtube.com/watch?v=eIho2S0ZahI><https://www.youtube.com/watch?v=Ks-_Mh1QhMc> |
| 5 | - كارامه‌یی دیزاینی پۆسته‌ری بۆنه‌كان و پۆسته‌ری ئه‌كادیمی به‌ به‌كارهێنانی پرۆگرامی پاوه‌رپۆینت | - وانە (موحازەرە)- گفتوگۆكردنی ناوپۆل | Event and Academic Posters[DeFelice](https://designschool.canva.com/blog/author/karen/), K. (2015) 25 Ways To Design an Awesome Poster and Create a Buzz For Your Next Event, [Online], Available: <https://designschool.canva.com/blog/25-ways-to-design-an-awesome-poster-and-create-a-buzz-for-your-next-event/> [March 13, 2015]Online Event Poster Maker:<http://www.postermywall.com/index.php/g/event-flyers><https://www.canva.com/design/DABj1ByY6Lc/EyNddA8jtY7n_CFHYf8DMw/edit><https://designschool.canva.com/blog/25-ways-to-design-an-awesome-poster-and-create-a-buzz-for-your-next-event/><http://designshack.net/articles/inspiration/10-tips-for-perfect-poster-design/>AVS Design (2007) Design aspects of academic poster, [Online], Available: <https://connect.le.ac.uk/posters> [2007]Hess, G., Tosney, K. and Liegel, L. (2013) [Creating Effective Poster Presentations](https://www.ncsu.edu/project/posters/index.html) | An Effective Poster, [Online], Available: <https://www.ncsu.edu/project/posters/> [2013]Purrington, C. (2015) Designing conference posters, Online], Available: <http://colinpurrington.com/tips/poster-design> [2015] |
| 6 | - دەسپێکێک بۆ دیبه‌یت (پێناسە، پوختە، مێژوو، لەگەڵ فۆرماتەکانی دیبه‌یت)- كارامه‌یی گه‌یاندن، شێوازی گوزارشت كردن له‌ بیرو بۆچوونه‌كان- توانستی ئارگیومێنتسازی و قایلکردنی بەرامبەر- ڕێزگرتن له‌ ڕای جیاوازی به‌رامبه‌ر | - وانە (موحازەرە)- گفتوگۆكردنی ناوپۆل | -Freeley, A. J., and Steinberg, D. L., 2009. Argumentation and Debate: Critical Thinking for Reasoned Decision Making. 12th ed. Boston: Cengage.-Snider, A. and Schnurer, M., 2002. Many Sides: Debate Across the Curriculum. New York: International Debate Education Association.-Vaughn, L., 2008. The Power of Critical Thinking: Effective Reasoning about Ordinary and Extraordinary Claims. 2nd ed. Oxford: Oxford University Press.- Wolfson, J. A. 2012. The Great Debate. A Hand Book for Policy Debate and Public Forum Debate- 4th ed. Lightning Bolt Press. Illinois.- Butt, N. S., 2010. Argument Construction, Argument Evaluation, and Decision-Making: A Content Analysis of Argumentation and Debate Textbooks. PhD. Wayne State University.-Rybold, G., 2006. Speaking, Listening and Understanding: Debate for Non-native-English Speakers. New York: International Debate Education Association.-Snider, A. C., (2011). A Short Guide to Competitive Debate Formats. [pdf] Available at: http://debate.uvm.edu/learndebate.html. |
| **به‌شی پراكتیكی** |
| 7 | - ڕێکخستنی گروپەکان- شێوازی كاركردن به‌ گروپ- باسە هەنوکەییەکان لە کوردستان، هەروەهاچەند باسێک لە بوارێکی تایبەتدا- هەڵبژاردنی بابەت (هەڵبژاردەی قوتابی، بابەتی گفتوگۆهەڵگر و هەمەلایەن) | -گفتوگۆكردنی ناوپۆل-گروپ-برەین ستۆرمینگ | <https://www.umflint.edu/library/how-select-research-topic> <http://www.myspeechclass.com/good-and-interesting-research-paper-topics.html><http://www.speaking.pitt.edu/student/groups/smallgrouptips.html><http://www.facultyfocus.com/articles/effective-teaching-strategies/10-recommendations-improving-group-work/> |
| 8 | - ڕەشنوسی ڕاپۆرت یاخود وتار 15٠٠-٢٠٠٠ وشە- پێداچوونه‌وه‌ بە ڕەشنوسی ڕاپۆرت- پێداچوونەوەی هاوپۆل و ڕەخنە و پێشنیاز (لە پۆلدا) | -پێداچوونەوەی هاوپۆل-گفتوگۆی ناوپۆل-گروپ وۆێرك | <https://teachingcenter.wustl.edu/resources/writing-assignments-feedback/using-peer-review-to-help-students-improve-their-writing/> |